TAGYONI NÉMET NEMZETISÉGI ÖNKORMÁNYZAT
8272 Tagyon, Petőfi u. 10.
Szám: TA/399-2/2025. 

J E G Y Z Ő K Ö N Y V

Készült:
a Tagyoni Német Nemzetiségi Önkormányzat Képviselő-testületének 2025. december 4-én 9.00 órakor megtartott közmeghallgatásáról
Az ülés helye:
Könyvtár 

(Tagyon, Petőfi u. 10.)  

Jelen vannak:
Horváthné Simon Marianna 
elnök 

Molnár Zoltánné 
elnökhelyettes 


Steierlein Istvánné
képviselő
Tanácskozási joggal megjelent:


dr. Varga Viktória 
jegyző, jegyzőkönyvvezető
érdeklődő állampolgárok
Horváthné Simon Marianna elnök: Köszönti a közmeghallgatáson megjelenteket. Megállapítja, hogy a képviselő-testület 3 fő jelenlétével határozatképes, a közmeghallgatást megnyitja. Javasolja Molnár Zoltánné elnökhelyettest kijelölni a jegyzőkönyv hitelesítésére. Kéri, hogy a mai közmeghallgatáson a meghívóban szereplő napirendi pontok kerüljenek megtárgyalásra.  

A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 3 igen szavazattal - egyhangúlag- Molnár Zoltánné elnökhelyettest a közmeghallgatásról készült jegyzőkönyv hitelesítésére kijelöli.
NAPIREND 
1) 
Tájékoztató a Tagyoni Német Nemzetiségi Önkormányzat 2025. évben végzett munkájáról 
Előterjesztő: Horváthné Simon Marianna elnök

2) 
A 2026. évi tervek ismertetése

Előterjesztő: Horváthné Simon Marianna elnök

NAPIREND TÁRGYALÁSA

1) 
Tájékoztató a Tagyoni Német Nemzetiségi Önkormányzat 2025. évben végzett munkájáról 
Előterjesztő: Horváthné Simon Marianna elnök

Horváthné Simon Marianna elnök: Sajnos nem túl sok mindenről tud beszámolni, mert nincs nagy költségvetésük. Továbbra is kétféle támogatást kapnak, működésit és feladatalapú támogatást. Idén év végéig kellett elkölteni a tavalyi évre kapott feladatalapú támogatás maradványát, ez 270.000 Ft volt. Ebből fizették a falunapon a Bokafogó néptáncegyüttes fellépést 75.000 Ft összegben, az általuk fenntartott Füvészkertbe virágföldre, növényekre, mulcsra 88.600 Ft-ot költöttek, megbízási díjakra és járulékokra pedig 136.690 Ft-ot. A megbízási díjakat a babakiállítás, a fűnyírás és a kézműves foglalkozások kapcsán fizették ki. Az idei évben 714.448 Ft feladatalapú támogatást kaptak és 520.000 Ft működési támogatást.
2) 
A 2026. évi tervek ismertetése

Előterjesztő: Horváthné Simon Marianna elnök

Horváthné Simon Marianna elnök: A terveikről elmondja, hogy a 2026-ban tervezik tovább bővíteni a fűszernövénykertet, futónövényeket, fenyőfát, évelő virágokat terveznek, a babérmeggyet pótolni kell, és szeretnének egy kiülőt beszerezni. Jövőre kirándulást is szeretnének szervezni, és természetesen megtartják a húsvéti és adventi kézműves programokat is. Cél továbbra is a jó kapcsolat fenntartása a települési önkormányzattal és a környező települések német nemzetiségi önkormányzataival.
Több napirendi pont, kérdés, észrevétel nem lévén Horváthné Simon Marianna elnök megköszöni a közmeghallgatáson való részvételt, és a közmeghallgatást 9.10 órakor bezárja.

K.m.f.

Horváthné Simon Marianna


                         Molnár Zoltánné
                  elnök


                                  jegyzőkönyv hitelesítő

